# Metallica

### от Уикипедия, свободната енциклопедия

Metallica
Информация
От | Лос Анджелис, Калифорния, САЩ
Стил | Хеви метъл Спийд метъл Хард рок Траш метъл
Години на активност | 1981 - до наши дни
Label(s) | Megaforce Records Elektra Records Warner Bros. Records
Website | официален сайт
Актуален състав
Джеймс Хетфийлд Кърк Хамет Ларс Улрих Робърт Трухильо
Бивши членове
Джейсън Нюстед Клиф Бъртън (починал) Дейв Мъстейн Рон Макговни

Металика (на английски: Metallica) е името на американска траш метъл група създадена през 80-те години на миналия век. В началото на 90-те Металика показват на света един напълно нов звук и връщат метъл жанр-а в музикалния мейнстрийм.

Композициите на Металика са в повечето случаи комплексни и изпълнени с виртуозни сола и тежки рифове, послужили за база на много групи-последователи. Текстовете, дело най-често на вокалиста и ритъм-китарист Джеймс Хетфийлд, са задълбочени, социално насочени, не рядко мрачни и изпълнени с протест или открито агресивни и яростни, епични като цяло. Повечето песни на Металика са продължителни (рядко под 5–6 минути), базирани на един основен риф и състоящи се в повечето случаи от минимум две части с плавен преход и бързи сола.

В момента групата включва Джеймс Хетфийлд (вокали, китари), Кърк Хамет (соло китари), Ларс Улрих (барабани) и Робърт Трухильо (бас китара). Основният състав е непроменен през годините, с изключение на баса, където се сменят трима басисти.

## [редактиране] История

### [редактиране] Началото

През 1981 година, роденият в Дания барабанист Ларс Улрих пуска обява в калифорнийското списание Рисайклър (The Recycler), в която търси желаещи музиканти за сформирането на рок група. Първи на идеята откликва китариститът Джеймс Хетфийлд, като още след първия разговор помежду им се оказва, че музикалните им идеи и интереси се препокриват напълно. Двамата записват първото си демо парче, в което Джеймс пее, свири на китара и на бас. Впоследствие към тях се присъединява втори китарист — Дейв Мъстейн, а малко по-късно старият приятел на Хетфийлд и бивш член на предната му група Рон Макговни на бас китарата, който скоро след това е заменен от Клиф Бъртън, след като Хетфийлд и Улрих остават силно впечатлени от стила му на свирене и сценично поведение след случайно посещение на концерт на неговата група. Интересна е историята на името на бандата, което всъщост Ларс Улрих „открадва“ от метъл промоутъра Рон Квинтана при съвместната им работа по избора на заглавие за ново метъл списание. Квинтана предлага списанието да бъде кръстено „Металика“, но Улрих дава друго предложение и запазва името „Металика“ за своята група. В началото Металика се изявява като откриваща група на Ози Озбърн, свиреща музика, повлияна главно от Black Sabbath, Diamond Head, Judas Priest и Thin Lizzy, но прибавяйки много нови елементи към познатото звучене. 1982 бял свят вижда първото дългосвирещо демо „No Life Till Leather“. Малко преди това е записано и първото парче, намерило място в официален студиен албум — „Hit the Lights“. През 1983 година, малко след като материалът за първия студиен албум на Металика е завършен, китаристът Дейв Мъстейн е изгонен от групата, заради прекомерна употреба на алкохол и наркотици и несериозно отношение към репетициите. На негово място идва Кърк Хамет, който дотогава свири в рок групата Exodus. Скоро след това Дейв Мъстейн основава групата Megadeth.

### [редактиране] Класически период

В средата на 1983, в състав Хетфийлд, Хамет, Улрих и Бъртън, Металика записват своя първи албум, озаглавен „Kill 'Em All“, който е определян като рождението на траш метъл-а. Звукът е все още суров, а гласът на Хетфийлд като че ли все още недоизваян, но отговарящ на атмосферата в песните, наситени с бързи, галопиращи рифове, скоростни сола и ярост. Това е без съмнение най-тежкият и агресивен метъл албум, издаван до тогава. Басът заема доста по-централна позиция в сравнение с останалите банди и променя напълно представите за използването на този инструмент. Албумът съдържа дори уникален бас-инструментал. Песента-символ на този първи студиен запис на Металика се нарича „Seek and Destroy“, която създава „канони“ в метъл музиката и остава един от емблематичните образци на жанра.

С втория си албум „Ride the Lightning“ Металика, само една година след дебюта си, демонстрират невероятно развитие в музикално и текстово отношение. Композициите са значително по-сложни, лириката по-задълбочена, а Хетфийлд звучи по-сигурно и убедително. Всяка една от песните въвежда по нещо ново и уникално за метъл музиката. Към познатите тежки рифове са прибавени много мелодични пасажи, кратки меланхолии и чисти вокали на места. Този албум включва и първата „балада“ на Металика „Fade to Black“, представяща плавно преливане от един мотив в друг коренно различен, започвайки бавно и мелодично и завършвайки с тежки насечени рифове. "Ride the Lightning" е и първият концептуален албум на Металика.

През 1986 година излиза албумът „Master of Puppets“, включващ осем мрачни и агресивни композиции. Албумът започва и завършва със скоростни траш парчета, а върхът на инструменталната техника е парчето „Orion“, съставено от три части, с многобройни майсторски сола и затрогващи хармонии. Много от феновете на групата, а и мнозинството музикални критици определят този албум като най-добрата творба на Металика за всички времена и един от албумите-емблеми на метъл музиката.

Триумфът на Металика е помрачен от гибелта на басиста Клиф Бъртън същата година, който загива след като бусът, превозващ групата на турне в Швеция катасрофира. Останалите членове на Металика се отървават само със стрес, но Бъртън се озовава затиснат под буса. Групата е в тотален шок, но все пак решава да продължи творческата си дейност, като за целта се присъединява дългогодишният фен на Металика Джейсън Нюстед.

С новия басист през 1988 Металика издават може би най-амбициозния си албум „...And Justice For All“. В него се намира инструментал, посветен на загиналия Клиф Бъртън, съдържащ част от написана от Бъртън лирика на края на парчето. Албумът се отличава със сложността и продължителността на изпълненията (няколко песни достигат продължителност от около 9 минути) и епични текстове. Епосът „One“, написан по антивоенната новела на Далтон Трумбо „Johny Got His Gun“, е първото парче на Металика, сдобило се с видеоклип.

### [редактиране] Новата Металика

След този албум следва дълъг преиод на затишие преди да бъде издаден през 1991 едноименният пети албум „Metallica“, известен повече като „Черният албум“, заради изцяло черната си обложка. Много от феновете на Металика са разочаровани от значително по-комерсиално ориентирания звук на албума, чиито песни започват все по-често да се въртят по радиата и телевизията. Музиката е опростена, включени са и две нетипични за Металика балади — „Nothing Else Matters“ и „The Unforgiven“. Този албум спечелва и много нови почитатели, които до този момент не са слушали групата.

След ново продължително затишие Металика издават своя шести студиен албум „Load“ през 1996, който силно се различава като стилистика от по-ранните им творби и разочарова част от старите почитатели. Забелязва се рязка смяна на стила, като яростните рифове и бързи сола са заменени от повече блусарски звучащи китари и значително по мелодични вокали. Много от песните са повлияни от гръндж вълната, властваща по това време на музикалната сцена. Доста от тях се сдобиват с клипове. Визията на групата също е променена, косите са къси, дрехите — стегнати и елегантни.

Стиловата ориентация е продължена и в „Reload“, издаден 1997, включващ останал материал от предшественика си „Load“. „Reload“.

### [редактиране] Проекти

В стремежът си да покажат своето майсторство и умения в различните стилове Металика издават двоен албум, изцяло пълен с кавъри на групи вдъхновявали ги през годините. Половината от тях са записани в различни периоди от развитието на групата и издавани в различни EP-та, B-Side-ове и бонус дискове(от „Kill 'Em All“ до „...And Justice For All“), останалата част са новозаписани специално за албума преработки. Макар и интерпретации на чужди произведения, Металика изпълнява по такъв начин песните в албума, че ги кара да звучат като свои собствени.

В период на творческа пасивност Металика издава пореден албум с кавъри, този път на самите себе си. Излезлият през 1999 „S&M“ представлява live-албум, записан по време на двата концерта на Металика със Симфоничния оркестър на Сан Франциско през април същата година.

През февруари 2006 групата обявява [1], че Рик Ръбин ще продуцира следващият им албум.

### [редактиране] Napster

През 2000 година групата подема офанзива срещу мрежата „Napster“, която разпространява безплатно песни на Металика (и много други изпълнители) в mp3 формат, като се стига дори до съдебен процес.

### [редактиране] Рокади

През 2001, точно когато Металика влизат в студио, за да запишат новия си албум, басистът Джейсън Нюстед обявява, че напуска групата и се съсредоточава изцяло върху личния си проект „Echobrain“. Няколко месеца по-късно фронтменът Джеймс Хетфийлд постъпва в клиника за алкохолици и бъдещето на групата е сериозно застрашено. След края на лечението си Хетфийлд се завръща и Металика започва работа по своя нов албум, като бас партиите са изсвирени предимно от продуцента на албума Боб Рок. Записите на албума са завършени, когато към групата се присъединява бившият басист на Suicidal Tendencies и Ози Озбърн Робърт Трухильо, а по ирония на съдбата присъединилят се към Voivod Джейсън Нюстед свири за Ози Озбърн на фестивала Ozzfest 2003. Същата година новият албум „St. Anger“ е издаден и печели грами за най-добро метъл изпълнение.

## [редактиране] Членове през годините

- Джеймс Хетфийлд (вокали, китари) от 1981
- Кърк Хамет (соло китари) от 1983
- Ларс Улрих (барабани) от 1981
- Робърт Трухильо (бас китара) от 2003
- Дейв Мъстейн (китари) 1981 – 1983,
- Клиф Бъртън (бас китара) 1982 – 1986
- Джейсън Нюстед (бас китара) 1986 – 2001,
- Рон Макговни (бас китара) 1981 – 1982

## [редактиране] Дискография

- Kill 'Em All (1983)
- Ride the Lightning (1984)
- Master of Puppets (1986)
- Garage Days Re-Revisited (1987)
- ...And Justice For All (1988)
- Metallica (1991)
- Load (1996)
- Reload (1997)
- Garage Inc. (1998)
- S&M (1999)
- St. Anger (2003)

### [редактиране] Видеография

- Cliff 'Em All (1987)
- 2 for One (1989)
- Year and a Half in Life Vol.1 (1992)
- Year and a Half in Life Vol.2 (1992)
- Metal Up Yer Ass (1997)
- Cunning Stunts (1998)
- S&M(video) (1999)
- Rock Warriors Unauthorized (2000)
- Metallica 2001 (2001)
- Dark Souls: Unauthorized (2003)
- Metallica, Some Kind Of Monster (2005)
- Metallica-The Videos 1988-2003 (2007)

### [редактиране] Песни към филмов саундтрак

- „I Disappear“ (Mission: Impossible 2)
- „Little Boy You're Going to Hell“ (South Park — Bigger, Longer and Uncut)

* Заб.: Тези песни не фигурират в нито един от албумите на Металика, написани са специално за съответните филми.

### [редактиране] Други песни

- „53rd And 3rd“ — кавър версия на едноименната песен на Ramones, включена в трибютния албум „We're a Happy Family: A Tribute to the Ramones“, издаден през 2003, както и в компилацията „Big Day Out 2004“.
- "Hunger" — съвместно изпълнение на Metallica и Megadeth.

## [редактиране] Трибюти на Металика

### [редактиране] Групи

- Apocalyptica — четирима фена на Металика и метъл музиката, изпълняващи главно инструментални кавър версии на песни на Металика единствено на виолончела. Имат три издадени албума, като първият от тях е изцяло трибют на Металика, а другите два съдържат и собствени композиции(някои с гост-вокали), както и някои кавъри на други метъл банди.

- Beatallica — страничен проект на двама американски музиканти, правещи кавър-пародии на песни на британската група Бийтълс в стил Металика, като комбинират текстове от песни на двете групи.

- Sad But True

### [редактиране] Албуми

- „Tribute to Metallica“ (1993) — Die Krupps
- „Metal Militia: A Tribute to Metallica“ (1994) — компилация от кавъри на песни на Металика
- „Apocalyptica: Plays Metallica by Four Cellos“ (1996) — Apocalyptica
- „Blackest: A Tribute to Metallica“ (1998) — компилация от кавъри на песни на Металика, изпълнени от различни индъстриал метъл банди
- „Overload: A Tribute to Metallica“ (1998) — Overload
- „Phantom Lords: A Tribute to Metallica“ (1999)
- „Blackest, Vol.2: A Metallica Tribute“ (2000)
- „A Metal Tribute to Metallica“ (2000) — компилация от блек и дет метъл кавъри на песни на Металика
- „A Punk Tribute to Metallica“ (2001) — компилация от пънк кавъри на песни на Металика, изпълнени от различни групи
- „Overload, Vol.2: A Tribute to Metallica“ (2001)
- „Total Overload, Vol. 1 & 2: A Tribute to Metallica“ (2001)
- „Metallic Assoult: A Tribute to Metallica“ (2001)
- „Metalliclash: Tribute to Metallica“ (2002)
- „String Quartet Tribute to Metallica“ (2003) — Angry String Orchestra
- „Metallica Tribute: None Blacker“ (2003)
- „Fade to Bluegrass: The Bluegrass Tribute to Metallica“ (2003) — Iron Horse
- „Metallica: The Ultimate Tribute Album“ (2004) — компилация от кавъри на песни на Металика, изпълнени някои групи ветерани подвизаващи се в различни стилове
- „World's Greatest Metallica Tribute“ (2004)
- „Unforgiven: The Songs of Metallica“ (2004)

## [редактиране] Виж също

- Megadeth
- Exodus
- Flotsam & Jetsam
- Diamond Head
- Thinn Lizzy
- Metal Church
- Black Sabbath
- Beatallica

## [редактиране] Външни препратки

Общомедия разполага с
мултимедийно съдържание за Metallica

- Официален сайт на Металика
- Encyclopedia Metallica
- Немски фен-сайт
- www.metclub.com
- Metallica bootlegs
- Фен-сайт с мултимедия
- Фен-сайт

Взето от „http://bg.wikipedia.org../../../m/e/t/Metallica.html“.

Категории: Metallica

##### Views

- Статия
- Беседа
- Текуща версия

##### Търсене

##### На други езици

- Alemannisch
- Aragonés
- العربية
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Gaeilge
- Galego
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- 한국어
- Latina
- Lëtzebuergesch
- Lietuvių
- Latviešu
- Македонски
- Nahuatl
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Sicilianu
- Simple English
- Slovenčina
- Slovenščina
- Српски / Srpski
- Svenska
- Türkçe
- Українська
- O'zbek
- Tiếng Việt
- West-Vlams
- 中文